446 Dr PÁLFY MÓR 
lenyomatára. Azután BLANCKENHORNPY ír le Sebeshely környékéről egy 
15 cm. hosszú Inoceramus Schmidti-t, s ugyanő említ a nagybáródi 
kréta legfelső rétegeiből egy igen nagy, de közelebbről meg nem határo- 
zott fajt, s e nagy inoceramusok alapján úgy a nagybáródi felsőszintet, 
mint a sebeshely környékit az emscherienbe vagy alsó senonba sorozza. 
A hunyadmegyei Baniczáról még a mult évszáz 70-es éveiben került 
a m. kir. Földtani Intézet gyűjteményébe egy homokkő darab, a melyen 
egy feltünő nagyságú inoceramus jobb- és részben balteknőjének belső 
oldala látható. Ezen kövület azonban mindezideig meghatározatlan ma- 
radt. Az 1901. évi geologiai felvételeim alkalmával magam is akadtam 
egy óriás példányra az Aranyos-folyó völgyében, a Topánfalva mellett 
fekvő Szohodol határában, s miután ez utóbbinak előfordulási körülmé- 
nyeit ismerem, ennek meghatározásánál tekintettel voltam a baniczai 
példányra is. Már előre is kijelenthetem, sem a szohodoli, sem a bani- 
czai példányt nem tudtam az előttem ismeretes és rendelkezésemre álló 
irodalom egyetlen fajával sem összeegyeztetni, bár sokkal jobban örül- 
tem volna, ha azok meghatározása által ezen előfordulások stratigraphiai 
helyzetét pontosabban meghatározhattam volna, minthogy új fajok- 
ként kelljen őket leírnom. — Mindenekelőtt lássuk tehát a közelebbről 
ismert. 7 ; 
Szohodoli előfordulást. Topánfalván felül torkollik az Aranyos-tolyó 
völgyébe a Szohodoli patak s míg ezen patak és a Kis Aranyos közötti 
vízválasztó gerinczet kristályos mészkő alkotja, addig a Szohodoli patakra 
néző oldalon a kristályos mészkőre felsőkrétakorú rétegek települtek, a 
melyek innen nem messze NyÉNy-ra a Kis-Aranyos balpartján, Vidra 
környékén is meg vannak. A szohodoli vízválasztó gerincz mentén részint 
magára a kristályos mészkőre települve, részint a kristályos mészkőterü- 
let szélén, több foltban akadtam a felsőkrétakorba számítandó tömör 
mészkövekre, a melyek közül a kristályos mészkövön fekvők szürkék 
vagy sárgásszürkék, az utóbbiak vöröses szinűek. A kristályos mészkő- 
területen "előjövő krétakorú mészkőben csupán egyetlen (11 cm. magas) 
inoceramus töredéket találtam, a mely azonban körvonalaiban annyira 
hiányos, hogy csupán concentrikus diszítése után alig határozható meg. 
A vörhenyes színű mészkőben, mely a szohodoli patak torkolata 
közelében, a Lucsiaszikla déli-, lankásabb oldalán jelenik meg, nem rit- 
kák a kövületátmetszetek, de ezek a tömör mészkővel oly szorosan egybe- 
forrottak, hogy meghatározható állapotban kifejteni alig lehet. Különö- 
sen gyakoriak e helyütt a hippurit átmetszetek, a melyek nagy része bár 
oldalt össze van nyomva, a Hippurites cornu-vaccinum, GoLDpF.-fajjal 
X BLANCKENHORN : Studien in der Kreideformation im südliehen und west- 
liehen Siebenbürgen. Zeitschr. d. D. Geol. Gesellsech. 1900. Bd. 52, Protocoll p. 22. 
